பண்டைய தளவாடங்கள்

**பண்டைய தளவாடங்கள்** (*Ancient furniture*) என்பது நாணல், மரம், பாறை, உலோகங்கள், வைக்கோல் மற்றும் தந்தம் உள்ளிட்ட பல்வேறு பொருட்களிலிருந்து தயாரிக்கப்பட்டன. வடிவமைத்தல், உட்பதித்தல் மற்றும் இறுதி அலங்காரப் பயன்பாடு போன்ற செயல்முறைகள் மூலம் தளவாடங்கள்  தயாரிக்கப்பட்டன.

பண்டைய தளவாடங்கள் மதம் அல்லது குறியீட்டு நோக்கங்களைக் கொண்டிருந்தது. இன்காக்கள் தியாகத்திற்காக அர்ப்பணிக்கப்பட்ட சாக்மூல் எனப்படும் ஒருவகை உருவ பொம்மைகளை வைத்திருந்தனர். இதேபோல், தில்முனில் அவர்கள் பலிபீடங்களைக் கொண்டிருந்தனர். பல நாகரிகங்களில், சில வகையான தளவாடங்கள் உயர் வர்க்க குடிமக்களுக்காக ஒதுக்கப்பட்டன. பண்டைய எகிப்தில் பிரபுக்களுக்காக செய்யப்பட்ட சிம்மாசனங்கள் இறக்குமதி செய்யப்பட்ட மரத்தால் செய்யப்பட்டன. அதில் எப்போதாவது விலங்குகளின் எலும்பு பதிக்கப்பட்டது. மேலும், அதில் வர்ணம் பூசப்பட்டு, பளபளப்பான உலோகங்களால் உருவாக்கப்பட்டது. மெசொப்பொத்தேமியாவில், மேசைகள் விலையுயர்ந்த உலோகங்களால் அலங்கரிக்கப்பட்டு தயாரிக்கப்பட்டன. நாற்காலிகளில் அலங்காரங்களுடன் கூடிய மெத்தையுடன் இருந்தன. சில நாற்காலிகளில் உலோக வெட்டுகளும் இருந்தன.

## மெசொப்பொத்தேமியா
thumb|கிமு 3 மில்லினியத்தைச் சேர்ந்த ஒரு சுமேரிய கலைப்பொருள்
பெரும்பாலான சுமேரிய மரச்சாமான்கள் மரம், நாணல் மற்றும் பிற இயற்கை பொருட்களால் தயாரிக்கப்பட்டன. படுக்கைகள், அதன் சட்டங்கள், தளவாடங்களின் கால்கள், நாற்காலிகள், கால்களுடன் கூட்டிய முக்காலிகள், கூடைகள், கொள்கலன்கள், குடிநீர்த் தொட்டிகள் மற்றும் பிற மதிப்புமிக்க பொருட்களை உருவாக்க ஹாலூப் மரத்தைப் பயன்படுத்தியதாக சுமேரிய பதிவுகள் குறிப்பிடுகின்றன. லெபனானில் இருந்து மரக்கட்டைகள் இறக்குமதி செய்யப்பட்டு தச்சு வேலை செய்ய பயன்படுத்தப்பட்டது.  குசாப்கு, சுலம் மெலூக்கி மரம் மற்றும் பேரீச்சை மரம் போன்ற பிற வகையான மரங்களும் பயன்படுத்தப்பட்டன. தேக்கு அல்லது சதுப்புநில மரமாக இருந்த குசாக்பு மரம் போன்றவற்றிலிருந்து சிம்மாசனங்கள் தயாரிக்கப்பட்டன. தொல்லியல் தளங்களில் கருங்காலி மரம் எதுவும் கண்டுபிடிக்கப்படவில்லை என்றாலும், சுலம் மெலூக்கி மரம் கருங்காலியாக இருந்திருக்கலாம். மற்றொரு சாத்தியக்கூறு அரப்பாவிலிருந்து இறக்குமதி செய்யப்பட்ட ரோஸ்வுட் ஆகும். பேரீச்சம்பழம் மெலுக்காவிலிருந்து இறக்குமதி செய்யப்பட்டது. பேரீச்சம்பழ மரத்திற்கான ஆதாரம் சர்ச்சைக்குரியது. தெற்கு மெசொப்பொத்தேமியாவில் பேரீச்சை பனை வளர்ந்ததால், அவர்கள் அதை இறக்குமதி செய்யாமல், பேரீச்சை பனையை ஒத்த ஒரு பொருளை இறக்குமதி செய்திருக்கலாம். மகான் பகுதியிலிருந்து மூங்கில் அல்லது கரும்பு சுமேரியர்களால் பயன்படுத்தப்பட்டது. இது "மரம் போல் தோற்றமளிக்க ஒன்றாக இணைக்கப்பட்ட நாணல்" என்று விவரிக்கப்படுகிறது. சுமேரியர்களால் பயன்படுத்தும் பிற மரங்களில் பனை மரம், விக்கர் மரம், கடின மரம் ஆகியவை அடங்கும். நாற்காலிகளுக்கான விரிப்புகள் மற்றும் திணிப்பு போன்ற பொருட்களை தயாரிக்க விலங்குகளின் தோல் மற்றும் கம்பளி பயன்படுத்தப்பட்டன. வெண்கலம், தாமிரம், வெள்ளி மற்றும் தங்கம் போன்ற உலோகங்கள் சுமேரியாவில் பல பயன்பாடுகளைக் கொண்டிருந்தன. சில நேரங்களில் உலோகங்கள் மரச்சாமான்களின் கால்களுக்கான அலங்காரங்களை உருவாக்க பயன்படுத்தப்பட்டது.

## மேற்கோள்கள்

## கூடுதல் ஆதாரங்கள்

* Andrianou, Dimitra. *The Furniture and Furnishings of Ancient Greek Houses and Tombs*. New York: Cambridge UP, 2009.
* Baker, Hollis S. *Furniture in the Ancient World: Origins & Evolution, 3100-475 B.C*. New York: Macmillan, 1966.
* Blakemore, Robbie G. *History of Interior Design & Furniture: from Ancient Egypt to Nineteenth-century Europe*. Hoboken, NJ: J. Wiley & Sons, 2006.
* Boger, Louise Ade. *Furniture Past & Present: A Complete Illustrated Guide to Furniture Styles from Ancient to Modern*. Garden City, NY: Doubleday, 1966.
* Burford, Alison. *Craftsmen in Greek and Roman Society*. Ithaca, NY: Cornell UP, 1972.
* Gigante, Linda Maria. "Funerary Art," in *The Oxford Encyclopedia of Ancient Greece and Rome*. Vol. 1. Edited by Michael Gagarin and Elaine Fantham. Oxford: Oxford University Press, 2010.
* Guhl, E., and W. Koner. *Everyday Life in Greek and Roman Times*. New York: Crescent, 1989. 
* Mols, Stephanus T.A.M. *Wooden Furniture in Herculaneum: Form, Technique and Function*. Vol. 2 of Circumvesuviana. Amsterdam: Gieben, 1999.
* Nevett, Lisa C. *Domestic Space in Classical Antiquity*. New York: Cambridge UP, 2010.
* Pollen, John Hungerford. *Ancient and Modern Furniture and Woodwork*. London: Pub. for the Committee of Council on Education, by Chapman and Hall, 1875. *South Kensington Museum of Art Handbooks*, No. 3.
* Richter, G.M.A. *The Furniture of the Greeks, Etruscans, and Romans*. London: Phaidon, 1966.
* Robsjohn-Gibbings, Terence Harold, and Carlton W. Pullin. *Furniture of Classical Greece*. New York: Knopf, 1963.
* Simpson, Elizabeth. "Furniture," in *The Oxford Encyclopedia of Ancient Greece and Rome*. Vol. 1. Edited by Michael Gagarin and Elaine Fantham. Oxford: Oxford University Press, 2010.
* Wanscher, Ole. *Sella Curulis: The Folding Stool, an Ancient Symbol of Dignity*. Copenhagen: Rosenkilde and Bagger, 1980.
பகுப்பு:சீனப் பண்பாடு
பகுப்பு:ஜப்பானியப் பண்பாடு
பகுப்பு:எகிப்திய நாகரிகம்
பகுப்பு:பண்டைய கிரேக்கப் பண்பாடு